CELEX: 62007FO0051
Language: hu
Date: 2010-09-23
Title: A Közszolgálati Törvényszék második tanácsa elnökének 2010. szeptember 23-i végzése. # Philippe Bui Van kontra Európai Bizottság. # Törlés. # F-51/07 RENV. sz. ügy

Határozatok Tára
          A KÖZSZOLGÁLATI TÖRVÉNYSZÉK MÁSODIK TANÁCSA ELNÖKÉNEK VÉGZÉSE
                                             2010. szeptember 23.
                                            F-51/07. RENV. sz. ügy
                                               Philippe Bui Van
                                                     kontra
                                               Európai Bizottság
         „Egyezség útján történő rendezés a Közszolgálati Törvényszék kezdeményezésére — Törlés”
   Tárgy:       Az EK 236. cikk és az EAK 152. cikk alapján benyújtott kereset, amelyben P. Bui Van azt
                kéri, hogy a Közszolgálati Törvényszék semmisítse meg a Bizottság Közös
                Kutatóközpontjának főigazgatója által hozott 2006. október 4-i azon határozatot, amellyel
                a felperest az eredeti AST 4 besorolási fokozat, 2. fizetési fokozat helyett AST 3 besorolási
                fokozat, 2. fizetési fokozatba sorolták át, valamint semmisítse meg a kinevezésre jogosult
                hatóság 2007. március 5-i, a felperes panaszát elutasító határozatát, továbbá ítéljen meg a
                felperesnek egy euró jelképes kártérítést az állítólag őt ért nem vagyoni károk
                megtérítéseként.
   Határozat: A második tanács elnöke elrendeli az F-51/07. RENV. sz., Bui Van kontra Bizottság
                ügynek a Közszolgálati Törvényszék nyilvántartásából való törlését. A Közszolgálati
                Törvényszék megállapítja, hogy a Bizottság elfogadja azt a tényt, hogy a Közszolgálati
                Törvényszék által az F-51/07. sz., Bui Van kontra Bizottság ügyben 2008. szeptember
                11-én hozott ítélet teljesítéseként a felperesnek fizetett 1 500 eurós összeg megilleti a
                felperest. A Közszolgálati Törvényszék megállapítja, hogy a felperes elfogadja azt a tényt,
                hogy 2008. szeptember 11-én hozott ítélet végrehajtásaként a felperes által a nála
                felmerült költség címén kapott összeg egy részét a Bizottság a felperes díjazásából történő
                500 eurós havi levonások útján 2010. október 10-i kezdettel három hónap alatt téríti
                vissza. A felek maguk viselik a jelen eljárásban és az Európai Unió Törvényszéke előtti
                eljárásban felmerült saját költségeiket.
                                                 Összefoglaló
   Tisztviselők — Kereset — A Közszolgálati Törvényszék előtti jogvita egyezség útján történő rendezése —
   A nyilvántartásból való törlés
   (A Közszolgálati Törvényszék eljárási szabályzata, 69. cikk)
HU
         ECLI:EU:F:2010:108                                                                                 1